ตั้ง"สมชัย จิตสุชน" เป็นบอร์ดกนง.
"สมชัย จิตสุชน" เป็นกรรมการ กนง. แทน ปรเมธี ขณะที่ ธปท. ปรับเปลี่ยนตำแหน่งผู้บริหารระดับสูงมีผล 1 ต.ค. 61
30 ส.ค. 2561

"สมชัย จิตสุชน" เป็นกรรมการ กนง. แทน ปรเมธี ขณะที่ ธปท. ปรับเปลี่ยนตำแหน่งผู้บริหารระดับสูงมีผล 1 ต.ค. 61
นายพฤทธิพงศ์ ศรีมาจันทร์ เลขานุการคณะกรรมการธนาคารแห่งประเทศไทย เปิดเผยว่า ตามที่นายปรเมธี วิมลศิริได้ลาออกจากการเป็นกรรมการผู้ทรงคุณวุฒิในคณะกรรมการนโยบายการเงิน ตั้งแต่วันที่ 10 สิงหาคม 2561 เนื่องจากได้รับการโปรดเกล้าฯ แต่งตั้งเป็นประธานกรรมการในคณะกรรมการธนาคารแห่งประเทศไทยนั้น ในการประชุมคณะกรรมการธนาคารแห่งประเทศไทย เมื่อวันที่ 29 สิงหาคม 2561 ที่ประชุมได้มีมติคัดเลือก "นายสมชัย จิตสุชน" เป็นกรรมการผู้ทรงคุณวุฒิในคณะกรรมการนโยบายการเงิน (กนง.) แทน โดยให้มีผลตั้งแต่วันที่ 30 สิงหาคม 2561 และจะมีวาระการดำรงต าแหน่งเท่ากับวาระที่เหลืออยู่ คือจนถึงวันที่ 31 ตุลาคม 2563
นายพฤทธิพงศ์ กล่าวว่า คณะกรรมการธนาคารแห่งประเทศไทย ยังมีมติเห็นชอบการดำรงต าแหน่งของผู้บริหารระดับสูง ธปท. โดยมีผลตั้งแต่วันที่ 1 ตุลาคม 2561 เป็นต้นไป
1. ให้ นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร เป็น ผู้ช่วยผู้ว่าการ สายทรัพยากรบุคคลและพัฒนาองค์กร
2. ให้ นายสมบูรณ์ จิตเป็นธม ผู้ช่วยผู้ว่าการ สายนโยบายสถาบันการเงิน เป็น ผู้ช่วยผู้ว่าการ สายออกบัตรธนาคาร
3. ให้ นายจาตุรงค์ จันทรังษ์ ผู้ช่วยผู้ว่าการ สายนโยบายการเงิน เป็น ผู้ช่วยผู้ว่าการ สายกำกับสถาบันการเงิน
4. เลื่อนตำแหน่ง นายทิตนันทิ์ มัลลิกะมาส ผู้อำนวยการอาวุโส ฝ่ายตลาดการเงินเป็นผู้ช่วยผู้ว่าการ สายนโยบายการเงิน
5. เลื่อนตำแหน่ง นางวจีทิพย์ พงษ์เพ็ชร ผู้อำนวยการอาวุโส ฝ่ายกำกับและตรวจสอบสถาบันการเงินเฉพาะกิจ เป็น ผู้ช่วยผู้ว่าการ สายนโยบายสถาบันการเงิน
6. เลื่อนตำแหน่ง นางผุสดี หมู่พยัคฆ์ ผู้อำนวยการอาวุโส ฝ่ายเทคโนโลยีสารสนเทศเป็น ผู้ทรงคุณวุฒิ ระดับผู้ช่วยผู้ว่าการ
7. เลื่อนตำแหน่ง นางอลิศรา มหาสันทนะ ผู้อ านวยการอาวุโส ฝ่ายความร่วมมือระหว่างประเทศเป็น ผู้ทรงคุณวุฒิ ระดับผู้ช่วยผู้ว่าการ